text: Sitgesinfoguia – L'Ajuntament de Sitges presenta l'anàlisi i la diagnosi del Pla Local d'Habitatge
  L'Ajuntament de Sitges presenta l'anàlisi i la diagnosi del Pla Local d'Habitatge
  L'Ajuntament convida entitats, associacions i persones a títol individual a participar a una nova Audiència Pública, el 17 de desembre, per presentar la diagnosi del Pla Local de l'habitatge i recollir les principals necessitats de la ciutadania en habitatge.
  Quines són les teves necessitats d'habitatge? Amb la intenció de polsar l'opinió de la ciutadania en relació a la situació de l'habitatge a Sitges, l'Ajuntament de Sitges formula aquesta pregunta. Totes les aportacions es recolliran en el marc de la propera Audiència Pública que organitza el Govern Municipal el dia 17 de desembre, a les 19.30h, al Saló Blau del Palau Maricel. L'objectiu és recollir el testimoni de veïns i veïnes de totes les edats i situacions socioeconòmiques, i donar resposta a partir de les solucions que aporta el Pla Local de l'Habitatge de Sitges que actualment en fase de redacció. Amb totes les aportacions, es pretén també enriquir el Pla.
  Paral·lelament a la redacció del Pla, el Govern treballa en la via administrativa per dotar-se de nous habitatges de protecció social. En aquest sentit, el passat mes de novembre, la Junta de Govern Local va obtenir la cessió obligatòria del 10% de l'aprofitament urbà privat resultant de la proposta de reparcel·lació presentada per la Junta de Compensació del Pla Parcial Urbanístic PPU1, corresponent a l'àmbit de La Plana, Vallpineda i Santa Bàrbara. A partir d'aquest cessió, l'Ajuntament de Sitges disposa del sòl urbanitzable per fer possible la construcció dels habitatges, un sòl que suma un total de 32.690 m2 i que es destinaran a la construcció de fins a un màxim de 650 habitatges en els propers anys.